Ericu950/Stoicheia-meter-silver huggingface dataset:
ἑορτῆς γὰρ αὐτὸν πάλιν θείας εἰς τὸν θεῖον ἀγαγούσης νεών , τῇ ἱερᾷ τραπέζῃ τὰ δῶρα προσενεγκὼν εὐθὺς ἐξελήλυθε ·
τοῦ δὲ τῆς ἐκκλησίας προέδρου  Νεκτάριος δὲ τηνικαῦτα ἦν  δεδηλωκότος ·
τί δή ποτε μὴ μεμένηκας ἔνδον ;
δυσχεράνας ·
μόγις , ἔφη , βασιλέως καὶ ἱερέως ἐδιδάχθην διαφοράν , μόγις γὰρ εὗρον ἀληθείας διδάσκαλον .
ἀμβρόσιον γὰρ οἶδα μόνον ἐπίσκοπον ἀξίως καλούμενον .
τοσοῦτον ὀνίνησιν ἔλεγχος παρὰ ἀνδρὸς ἀρετῇ λάμποντος προσφερόμενος .
Εἶχε δὲ καὶ ἄλλην ἀφορμὴν ὠφελείας ὁ βασιλεύς .
ἡ γὰρ τοῦ γάμου τὸν ζυγὸν σὺν αὐτῷ δεξαμένη τῶν θείων αὐτὸν συνεχῶς ἀνεμίμνησκε νόμων , ἑαυτὴν τούτους πρῶτον ἀκριβῶς ἐκπαιδεύσασα .
οὐ γὰρ ἐπῆρεν αὐτὴν τῆς βασιλείας ἡ δυναστεία , ἀλλὰ τὸν θεῖον πλέον ἐπύρσευσε πόθον ·
τῆς γὰρ εὐεργεσίας τὸ μέγεθος μεῖζον τὸ περὶ τὸν εὐεργέτην εἰργάζετο φίλτρον .
αὐτίκα γοῦν καὶ τῶν τὸ σῶμα πεπηρωμένων καὶ ἅπαντα τὰ μέλη λελωβημένων παντοδαπὴν ἐποιεῖτο φροντίδα , οὐκ οἰκέταις οὐ δὲ δορυφόροις ὑπουργοῖς κεχρημένη , ἀλλ  αὐτουργὸς γιγνομένη καὶ εἰς τὰς τούτων καταγωγὰς ἀφικνουμένη καὶ ἑκάστῳ τὴν χρείαν πορίζουσα .
οὕτω καὶ τῶν ἐκκλησιῶν τοὺς ξενῶνας περινοστοῦσα τοὺς κλινοπετεῖς δι ἑαυτῆς ἐνοσήλευεν , αὐτὴ καὶ χύτρας ἁπτομένη καὶ ζωμοῦ γευομένη καὶ τρύβλιον προσφέρουσα καὶ ἄρτον κλῶσα καὶ ψωμοὺς ὀρέγουσα καὶ κύλικα ἀποκλύζουσα καὶ τὰ ἄλλα πάντα ἐργαζομένη ὅσα οἰκετῶν καὶ θεραπαινίδων ἔργα νενόμισται .
καὶ τοῖς τὴν αὐτουργίαν ἐπέχειν πειρωμένοις ἐπέλεγεν ὡς ·
τὸ μὲν χρυσίον διανέμειν τῇ βασιλείᾳ προσήκει , ἐγὼ δὲ ὑπὲρ αὐτῆς γε τῆς βασιλείας τὴν αὐτουργίαν τῷ δεδωκότι προσφέρω .
καὶ τῷ δὲ ὁμόζυγι συνεχῶς εἰώθει λέγειν ·
ἀεί σε , ὦ ἄνερ , προσήκει λογίζεσθαι τί μὲν ἦσθα πάλαι , τί δὲ γέγονας νῦν ·
ταῦτα γὰρ διηνεκῶς ἐνθυμούμενος οὐκ ἔσῃ περὶ τὸν εὐεργέτην ἀχάριστος , ἀλλ ἣν ἐδέξω βασιλείαν κυβερνήσεις ἐννόμως , καὶ ταύτῃ θεραπεύσεις τὸν δεδωκότα .
τοιούτοις ἀεὶ κεχρημένη λόγοις οἷόν τινα καλλίστην ἀρδείαν καὶ πρόσφορον τοῖς τῆς ἀρετῆς τοῦ ἀνδρὸς προσέφερε σπέρμασι .
προτέρα μέντοι τοῦ ὁμόζυγος ἐτελεύτησε ·
καὶ συνέβη μετὰ χρόνον τινὰ τῆς τελευτῆς τοιόνδε τι γενέσθαι , ὃ τὴν τοῦ βασιλέως περὶ αὐτὴν φιλοστοργίαν ἐγύμνωσεν .
ὑπὸ τῶν συχνῶν πολέμων ἀναγκαζόμενος ὁ βασιλεὺς εἰσφοράν τινα ξένην ταῖς πόλεσιν ἐπιτέθεικεν .
ἡ δὲ Ἀντιόχου πόλις τὸ καινὸν τέλος οὐκ ἤνεγκεν , ἀλλ ὁρῶν ὁ δῆμος τοὺς εἰσπραττομένους κρεμαννυμένους , ἄλλα τε ἔδρασεν ἃ ποιεῖν φιλεῖ ὄχλος πρόφασιν εἰς ἀταξίαν λαμβάνων , καὶ τὴν χαλκῆν εἰκόνα τῆς πανευφήμου Πλακίλλης  τοῦτο γὰρ ἦν ὄνομα τῇ βασιλίδι  κατήνεγκέ τε καὶ ἐπὶ πολὺ τῆς πόλεως κατέσυρε μέρος .
ταῦτα πυθόμενος ὁ βασιλεὺς καὶ χαλεπήνας , ὥσπερ εἰκὸς ἦν , τά τε τῆς πόλεως ἀφείλετο προνόμια καὶ τῇ γειτονευούσῃ πόλει τὴν ἡγεμονίαν δέδωκε , ταύτῃ μάλιστα νομίζων ἀνιάσειν ·
ἐζηλοτύπει γὰρ ἡ Λαοδίκεια τὴν Ἀντιόχειαν ἄνωθεν .
μετὰ δὲ ταῦτα καὶ ἐμπρήσειν ἠπείλει καὶ καταλύσειν καὶ εἰς κώμην τὸ ἄστυ μετασκευάσειν .
οἱ δέ γε ἄρχοντες καὶ ἀνεῖλόν τινας παρ αὐτὸ συλλαβόντες τὸ τόλμημα , πρὶν γνῶναι τὸν βασιλέα τὴν τραγῳδίαν .
ταῦτα δὲ πάντα ὁ βασιλεὺς προσέταττε μέν , οὐκ ἐγίνετο δέ , τοῦ νόμου κωλύοντος ὃν Ἀμβρόσιος ὁ μέγας τεθῆναι παρῄνεσεν .
ἐπειδὴ δὲ ἀφίκοντο οἱ τὰς ἀπειλὰς ἐκείνας κομίζοντες , Ἐλλέβηχός τε στρατηγὸς τηνικαῦτα ὢν καὶ Καισάριος τῶν βασιλείων ἡγούμενος  μάγιστρον δὲ οἱ Ῥωμαῖοι καλοῦσι τὸν ταύτην ἔχοντα τὴν ἀρχήν  , ἐν δέει μὲν ἦσαν ἅπαντες τὰς ἀπειλὰς πεφρικότες .
Οἱ δὲ τὴν ὑπώρειαν οἰκοῦντες τῆς ἀρετῆς ἀθληταὶ  πολλοὶ δὲ ἦσαν τηνικαῦτα καὶ ἄριστοι  πολλὰς καὶ παραινέσεις καὶ παρακλήσεις τοῖς ἀνδράσιν ἐκείνοις προσήνεγκαν .
μακεδόνιος δὲ ὁ θειότατος , οὐδὲν μὲν τῶν κατὰ τὸν βίον ἐπιστάμενος καὶ τῶν θείων δὲ λογίων πάμπαν ἄπειρος ὤν , ἐν δὲ ταῖς τῶν ὀρέων κορυφαῖς διαιτώμενος καὶ νύκτωρ καὶ μεθ ἡμέραν τῷ σωτῆρι τῶν ὅλων καθαρὰς προσφέρων εὐχάς , οὐ τοῦ βασιλέως καταπλαγεὶς τὴν ὀργὴν οὔ τε μὴν τῶν ἀποσταλέντων τὴν ἐξουσίαν εἰς νοῦν λαβών , ἐν μέσῳ τῷ ἄστει τῆς χλανίδος θατέρου λαβόμενος ἀμφοτέρους ἐκ τῶν ἵππων καταβῆναι κελεύει .
οἱ δὲ μικρὸν γερόντιον εὐτελῆ ῥάκια περιβεβλημένον ἰδόντες , τὸ πρῶτον μὲν ἐχαλέπηναν ·
ἐπειδὴ δέ τινες τῶν ἡγουμένων τὴν τοῦ ἀνδρὸς ἐδήλωσαν ἀρετήν , κατεπήδησάν τε ἀπὸ τῶν ἵππων καὶ τῶν ἐκείνου γονάτων ἐπιλαβόμενοι συγγνώμην ἐζήτουν .
ὁ δὲ τῆς θείας σοφίας ἐμφορηθεὶς τοιοῖσδε πρὸς αὐτοὺς ἐχρήσατο λόγοις ·
εἴπατε , ὦ φίλοι ἄνδρες , τῷ βασιλεῖ ·
οὐ βασιλεὺς εἶ μόνον , ἀλλὰ καὶ ἄνθρωπος .
μὴ τοίνυν μόνην ὅρα τὴν βασιλείαν , ἀλλὰ καὶ τὴν φύσιν λογίζου ·
ἄνθρωπος γὰρ ὢν ὁμοφυῶν βασιλεύεις ·
κατ εἰκόνα δὲ θείαν καὶ ὁμοίωσιν ἡ τῶν ἀνθρώπων δεδημιούργηται φύσις .
μὴ τοίνυν ὠμῶς οὕτω καὶ ἀπηνῶς τοῦ θεοῦ τὴν εἰκόνα κατασφαγῆναι κελεύσῃς ·
παροξύνεις γὰρ τὸν δημιουργὸν τὴν ἐκείνου κολάζων εἰκόνα .
σκόπησον γὰρ ὡς καὶ σὺ χαλκῆς ἕνεκα δυσχεραίνων εἰκόνος ταῦτα ποιεῖς ·
ὅσον δὲ τῆς ἀψύχου διαφέρει ἡ ἔμψυχός τε καὶ ζῶσα καὶ λογική , δῆλον ἅπασι τοῖς γε νοῦν ἔχουσι 0 .
πρὸς δὲ τούτοις λογισάσθω κ ἀκεῖνο , ὡς ἡμῖν μὲν ῥᾴδιον ἀντὶ τῆς μιᾶς εἰκόνος πολλὰς δημιουργῆσαι χαλκᾶς , αὐτῷ δὲ πάμπαν ἀδύνατον μίαν γοῦν τῶν ἀναιρεθέντων δημιουργῆσαι τρίχα 0 1 .
ταῦτα ἀκούσαντες οἱ θαυμαστοὶ ἄνδρες ἐκεῖνοι διεπόρθμευσαν τὰ εἰρημένα τῷ βασιλεῖ καὶ τὴν τοῦ θυμοῦ κατέσβεσαν φλόγα .
καὶ ἀντὶ τῶν ἀπειλῶν ἐκείνων ἀπολογίαν ἔγραψε καὶ τῆς ὀργῆς τὴν αἰτίαν ἐδήλωσεν .
οὐκ ἔδει γάρ , ἔφη , ἐμοῦ πλημμελήσαντος , γυναῖκα πάσης εὐφημίας ἀξιωτάτην τοσαύτην μετὰ τελευτὴν δέξασθαι παροινίαν , κατ ἐμοῦ δὲ ἐχρῆν τὸν θυμὸν τοὺς ἀγανακτοῦντας ὁπλίσαι .
προστέθεικε δὲ ὡς ἀλύει καὶ ἀνιᾶται , τινὰς ὑπὸ τῶν ἀρχόντων ἀνῃρῆσθαι μαθών .
ἐγὼ δὲ ταῦτα διεξῆλθον , καὶ τοῦ πανευφήμου μονάζοντος τὴν παρρησίαν οὐχ ἡγησάμενος δίκαιον παραδοῦναι λήθῃ καὶ τὸν νόμον ἐκεῖνον δεικνὺς ὀνησιφόρον , ὃν ὁ μέγας Ἀμβρόσιος γραφῆναι παρῄνεσεν 0 .
ὁ δὲ πιστότατος βασιλεὺς κατὰ τῆς Ἑλληνικῆς πλάνης μετέθηκε τὴν σπουδὴν καὶ νόμους ἔγραψε τὰ τῶν εἰδώλων τεμένη καταλυθῆναι κελεύων .
κωνσταντῖνος μὲν γὰρ ὁ μέγας , ὁ πάσης ἀξιώτατος εὐφημίας , πρῶτος εὐσεβείᾳ τὴν βασιλείαν κοσμήσας καὶ τὴν οἰκουμένην ἔτι μεμηνυῖαν ὁρῶν , τὸ μὲν τοῖς δαίμοσι θύειν παντάπασιν ἀπηγόρευσε , τοὺς δὲ τούτων ναοὺς οὐ κατέλυσεν ἀλλ ἀβάτους εἶναι προσέταξε .
καὶ μέντοι καὶ οἱ τούτου παῖδες τοῖς πατρῴοις ἠκολούθησαν ἴχνεσιν .
ἰουλιανὸς δὲ ἀνενεώσατο τὴν ἀσέβειαν καὶ τῆς παλαιᾶς ἐξαπάτης ἐξῆψε τὴν φλόγα .
ἰοβιανὸς δὲ τὴν βασιλείαν παραλαβὼν πάλιν τὴν τῶν εἰδώλων ἐκώλυσε θεραπείαν .
καὶ Βαλεντινιανὸς δὲ ὁ μέγας τοιοῖσδε κεχρημένος νόμοις ἴθυνε τὴν Εὐρώπην .
ὁ δὲ Βάλης πᾶσι μὲν τοῖς ἄλλοις ἐπέτρεψε θρησκεύειν ᾗ βούλονται καὶ τὰ θρησκευόμενα θεραπεύειν , μόνοις δὲ πολεμῶν διετέλει τοῖς τῶν ἀποστολικῶν ὑπερμαχοῦσι δογμάτων .
πάντα γοῦν τὸν τῆς ἐκείνου βασιλείας χρόνον καὶ τὸ ἐπιβώμιον ἥπτετο πῦρ , καὶ σπονδὰς καὶ θυσίας τοῖς εἰδώλοις προσέφερον , καὶ τὰς δημοθοινίας κατὰ τὴν ἀγορὰν ἐπετέλουν ·
καὶ οἱ τοῦ Διονύσου τὰ ὄργια τετελεσμένοι μετὰ τῶν αἰγίδων ἔτρεχον , τοὺς κύνας διασπῶντες καὶ μεμηνότες καὶ βακχεύοντες καὶ τὰ ἄλλα δρῶντες ἃ τὴν τοῦ διδασκάλου πονηρίαν δηλοῖ .
ταῦτα πάντα Θεοδόσιος εὑρὼν ὁ πιστότατος βασιλεὺς πρόρριζά τε ἀνέσπασε καὶ λήθῃ παρέδωκε .
πρῶτος μέντοι τῶν ἄλλων ἀρχιερέων Μάρκελλος ὁ πάντα ἄριστος , ὅπλῳ τῷ νόμῳ χρησάμενος , τῆς ἐγκεχειρισμένης πόλεως τὰ τεμένη κατέλυσε , τῇ πρὸς τὸν θεὸν παρρησίᾳ μᾶλλον ἢ τῇ πολυχειρίᾳ χρησάμενος 0 .
ἐγὼ δὲ καὶ τοῦτο διηγήσομαι μνήμης ὂν ἀξιώτατον .
ἐτετελευτήκει μὲν Ἰωάννης ὁ τῆς Ἀπαμέων ἐπίσκοπος , οὗ καὶ πρόσθεν ἐμνήσθην , ἐκεχειροτόνητο δὲ ἀντ ἐκείνου Μάρκελλος ὁ θεῖος , ζέων τῷ πνεύματι κατὰ τὴν τοῦ ἀποστόλου νομοθεσίαν .
ἀφίκετο δὲ εἰς τὴν Ἀπάμειαν τῆς Ἑῴας ὁ ὕπαρχος , δύο χιλιάρχους σὺν τοῖς ὑπηκόοις λαβών .
καὶ τὸ μὲν πλῆθος διὰ τὸ τῶν στρατιωτῶν ἡσύχασε δέος .
τὸ δὲ τοῦ Διὸς τέμενος , μέγιστόν τε ὂν καὶ πολλῷ κόσμῳ πεποικιλμένον , καταλῦσαι μὲν ἐπειράθη , στεγανὴν δὲ ἄγαν καὶ στερεμνίαν τὴν οἰκοδομίαν ἰδών , ἀδύνατον ἀνθρώποις ὑπέλαβε διαλῦσαι τῶν λίθων τὴν ἁρμονίαν ·
μέγιστοί τε γὰρ ἦσαν καὶ ἀλλήλοις ἄγαν συνηρμοσμένοι καὶ μέντοι καὶ σιδήρῳ καὶ μολίβδῳ προσδεδεμένοι .
ταύτην τοῦ ὑπάρχου τὴν δειλίαν ὁ θεῖος Μάρκελλος ἰδών , ἐκεῖνον μὲν εἰς τὰς ἄλλας πρ οὔπεμψε πόλεις , αὐτὸς δὲ τὸν θεὸν ἠντιβόλει πόρον δοῦναι τῇ λύσει .
ἧκεν οὖν τις αὐτόματος ἕωθεν , οὔ τε οἰκοδόμος , οὔ τε λιθοτόμος , οὔτ  ἄλλην τινὰ ἐπιστάμενος τέχνην , ἀλλὰ λίθους φέρειν ἐπὶ τῶν ὤμων καὶ ξύλα εἰθισμένος .
οὗτος προσελθὼν ὑπέσχετο ῥᾷστα τὸν νεὼν καταλύσειν , δυοῖν δὲ τεχνίταιν ἀπῄτει μισθόν .
ἐπειδὴ δὲ τοῦτον ὑπέσχετο δώσειν ὁ θεῖος ἀρχιερεύς , τοιόνδε τι ὁ ἀνὴρ ἐκεῖνος ἐμηχανήσατο .
στοὰν ἐκ τῶν τεττάρων πλευρῶν ὁ νεὼς εἶχεν ἐφ ὕψους κείμενος αὐτῷ συνηρμοσμένην ·
οἱ δὲ κίονες μέγιστοί τε ἦσαν καὶ ἰσόμετροι τῷ νεῷ , ἑκάστου δὲ ὁ κύκλος ἑξκαίδεκα πήχεων ἦν .
ἡ δὲ τοῦ λίθου φύσις στερροτάτη τις ἦν καὶ οὐ ῥᾳδίως τοῖς τῶν λιθοτόμων ὀργάνοις ὑπείκουσα .
τούτων ἕκαστον ἐν κύκλῳ διορύττων ἐκεῖνος καὶ ξύλοις ἐλαΐνοις ὑπερείδων τὰ ὑπερκείμενα , ἐφ ἕτερον αὖθις μετέβαινεν .
οὕτω δὲ τρεῖς τῶν κιόνων ὀρύξας τὴν φλόγα τοῖς ξύλοις προσήνεγκεν .
ἀλλ οὐκ εἴα κατὰ φύσιν ὑπὸ τοῦ πυρὸς τὰ ξύλα δαπανᾶσθαι δαίμων τις μέλας φαινόμενος καὶ κωλύων τῆς φλογὸς τὴν ἐνέργειαν .
ἐπειδὴ δὲ πολλάκις τοῦτο δράσαντες ἀνόνητον ἑώρων τὴν μηχανήν , ἐμήνυσαν τοῦτο τῷ ποιμένι μετὰ τὴν μεσημβρίαν καθεύδοντι .
ὁ δὲ παραυτίκα εἰς τὸν θεῖον δραμὼν νεὼν καὶ εἰς ἄγγος ὕδωρ κομισθῆναι προστάξας , ἔθηκε μὲν τὸ ὕδωρ ὑπὸ τὸ θεῖον θυσιαστήριον , αὐτὸς δὲ εἰς τὸ ἔδαφος τὸ μέτωπον θεὶς τὸν φιλάνθρωπον ἠντιβόλει δεσπότην μὴ ἐπὶ πλεῖστον ἐνδοῦναι τῇ τυραννίδι τοῦ δαίμονος , ἀλλὰ καὶ τὴν ἀσθένειαν τὴν ἐκείνου γυμνῶσαι καὶ τὴν οἰκείαν δύναμιν ἐπιδεῖξαι , ἵνα μὴ πρόφασις ἐντεῦθεν τοῖς ἀπίστοις μείζονος γένηται βλάβης .
ταῦτα εἰπὼν καὶ ὅσα τούτοις παρόμοια καὶ ἐπιθεὶς τοῦ σταυροῦ τὸν τύπον τῷ ὕδατι , Ἐκοίτιόν τινα διακονίας ἠξιωμένον , πίστει καὶ ζήλῳ πεφραγμένον , λαβεῖν τε τὸ ὕδωρ ἐκέλευσε καὶ διὰ τάχους δραμεῖν καὶ μετὰ πίστεως διαρρᾶναι καὶ τὴν φλόγα προσενεγκεῖν .
οὕτω τούτου γενομένου , ἀπέδρα μὲν ὁ δαίμων οὐκ ἐνεγκὼν τὴν τοῦ ὕδατος προσβολήν , τὸ δὲ πῦρ , ὡς ἐλαίῳ τῷ ἀντι πάλῳ χρησάμενον ὕδατι , ἐπελάβετό τε τῶν ξύλων καὶ ταῦτα ἐν ἀκαρεῖ κατανάλωσεν .
οἱ δὲ κίονες , φρούδου τοῦ ἐρείδοντος γενομένου , αὐτοί τε κατέπεσον καὶ ἄλλους εἵλκυσαν δυοκαίδεκα .
καὶ τοῦ νεὼ δὲ τὸ τοῖς κίοσι συνημμένον κατηνέχθη πλευρὸν ὑπὸ τῆς ἐκείνων βίας συνελκυσθέν .
ὁ δὲ κτύπος εἰς ἅπαν τὸ ἄστυ διαδραμὼν  πολὺς γὰρ ἦν  πάντας εἰς θέαν συνήγειρεν .
ἐπειδὴ δὲ καὶ τοῦ ἀντιπάλου δαίμονος ἔμαθον τὴν φυγήν , εἰς ὑμνῳδίαν τοῦ θεοῦ τῶν ὅλων τὴν γλῶτταν ἐκίνησαν .
οὕτω καὶ τ ἄλλα τεμένη κατέλυσεν ὁ θεῖος ἐκεῖνος ἀρχιερεύς .
πολλὰ δὲ καὶ ἄλλα περὶ τοῦδε τοῦ ἀνδρὸς καὶ λίαν ἀξιάγαστα διηγήματα ἔχων  καὶ γὰρ τοῖς νικηφόροις ἐπέστελλε μάρτυσι καὶ ἀντιγράφων ἐτύγχανε καὶ τέλος καὶ αὐτὸς τὸν τῶν μαρτύρων ἀνεδήσατο στέφανον  , ἀναδύομαι ταῦτα νῦν ἱστορεῖν , ἵνα μὴ λίαν μηκύνων ἀποκνήσω τοὺς ἐντευξομένους τῇ συγγραφῇ .
ἐφ ἑτέραν τοίνυν διήγησιν τρέψομαι .
ἀθανάσιον ἐκεῖνον τὸν πολυθρύλητον ὁ θαυμάσιος διεδέξατο Πέτρος , τὸν δὲ Πέτρον Τιμόθεος , Τιμόθεον δὲ Θεόφιλος , ἀνὴρ πυκνός τε τὰς φρένας καὶ ἀνδρεῖος τὸ φρόνημα 0 1 .
οὗτος τὴν Ἀλεξάνδρου πόλιν τῆς εἰδωλικῆς ἠλευθέρωσε πλάνης .
οὐ γὰρ μόνον ἐκ βάθρων ἀνέσπασε τὰ τῶν εἰδώλων τεμένη , ἀλλὰ καὶ τὰ τῶν ἐξαπατώντων ἱερέων τοῖς ἐξηπατημένοις ὑπέδειξε μηχανήματα .
τά τε γὰρ ἐκ χαλκοῦ καὶ τὰ ἐκ ξύλων κενὰ ἔνδοθεν κατασκευάζοντες ξόανα καὶ τοῖς τοίχοις τὰ τούτων προσαρμόζοντες νῶτα , πόρους τινὰς ἀφανεῖς ἐν τοῖς τοίχοις ἠφίεσαν .
εἶτα διὰ τῶν ἀδύτων ἀνιόντες καὶ εἴσω τῶν ξοάνων γιγνόμενοι , ἅπερ ἐβούλοντο διὰ τούτων ἐκέλευον ·
φενακιζόμενοι δὲ οἱ ἐπαΐοντες ἔδρων τὸ κελευόμενον .
ταῦτα ὁ σοφώτατος καταλύων ἀρχιερεὺς τοῖς ἐξαπατηθεῖσιν ὑπέδειξε δήμοις .
Εἰς δὲ τὸν τοῦ Σαράπιδος νεὼν ἀναβάς  τῶν δὲ πανταχοῦ γῆς καθὰ φασί τινες μέγιστός τε οὗτος καὶ κάλλιστος  , εἶδε τὸ ξόανον παμμέγεθες καὶ τῷ μεγέθει τοὺς θεατὰς δεδιττόμενον 0 .
πρὸς δὲ τῷ μεγέθει καὶ λόγος κατεῖχεν ἀπατηλός , ὡς εἴ τις τούτῳ πελάσοι , κλονηθήσεται μὲν ἡ γῆ , πανωλεθρία δὲ ἅπαντας καταλήψεται .
ἀλλὰ τούτους μὲν τοὺς λόγους γραϊδίων μεθυόντων νομίσας εἶναι ληρήματα , τοῦ δὲ μεγέθους ὡς ἀψύχου καταφρονήσας , ἐκέλευσέ τινι πέλεκυν ἔχοντι παῖσαι προθύμως τὸν Σάραπιν .
ἐκείνου δὲ παίσαντος , ἐβόησαν μὲν ἅπαντες τὸ θρυλούμενον δείσαντες ·
ὁ δὲ Σάραπις δεξάμενος τὴν πληγὴν οὔ τε ἤλγησε  ξύλινος γὰρ ἦν  , οὔ τε φωνὴν ἀφῆκεν , ἄψυχος ὤν .
ἐπειδὴ δὲ τὴν κεφαλὴν ἀφῃρέθη , μύες ἀγεληδὸν ἐξέδραμον ἔνδοθεν ·
μυῶν γὰρ οἰκητήριον ἦν ὁ Αἰγυπτίων θεός .
εἰς μικρὰ δὲ αὐτὸν διελόντες τὰ μὲν παρέδοσαν τῷ πυρί , τὴν δὲ κεφαλὴν διὰ παντὸς τοῦ ἄστεως ἔσυρον , τῶν προσκυνούντων ὁρώντων καὶ τοῦ παρ  αὐτῶν προσκυνηθέντος τὴν ἀσθένειαν κωμῳδούντων .
οὕτω δὴ τὰ πανταχοῦ γῆς καὶ θαλάττης τῶν δαιμόνων κατελύθη τεμένη .
ἐν Ἀντιοχείᾳ δὲ Μελετίου τοῦ μεγάλου τὴν προεδρίαν Φλαβιανὸς διεδέξατο , ὁ σὺν Διοδώρῳ τοὺς πολλοὺς ἐκείνους ὑπὲρ τῆς τῶν προβάτων σωτηρίας ὑπομείνας ἀγῶνας .
ἐβουλήθη μὲν γὰρ ὁ Παυλῖνος τὴν τῆς ἐκκλησίας ἡγεμονίαν λαβεῖν , ὁ δὲ τῶν ἱερέων ἀντεῖπε χορός , οὐ χρῆναι λέγων τὸν Μελετίου τὰς συμβουλὰς μὴ δεξάμενον μετὰ τὴν ἐκείνου τελευτὴν τὸν ἐκείνου θρόνον λαβεῖν ·
ἀλλὰ τὸν πολλοῖς λαμπρυνόμενον πόνοις καὶ ἐπὶ πλεῖστον ὑπὲρ τῶν προβάτων προκινδυνεύσαντα , προσήκει γενέσθαι ποιμένα .
τοῦτο καὶ Ῥωμαίοις καὶ Αἰγυπτίοις δυσμένειαν πρὸς τὴν Ἑῴαν μακροτάτην εἰργάσατο ·
οὐ δὲ γὰρ τῷ Παυλίνου θανάτῳ συγκατελύθη τὸ ἔχθος , ἀλλὰ καὶ μετ ἐκεῖνον Εὐαγρίου τὸν ἐκείνου παρειληφότος θρόνον διέμειναν τῷ μεγάλῳ Φλαβιανῷ χαλεπαίνοντες , καὶ ταῦτα τοῦ Εὐαγρίου παρὰ τὸν ἐκκλησιαστικὸν προβεβλημένου θεσμόν .
μόνος γὰρ αὐτὸν ὁ Παυλῖνος πρ οὐβάλετο , πολλοὺς κανόνας κατὰ τ αὐτὸν παραβάς .
οὔ τε γὰρ ἀνθ ἑαυτοῦ τῷ τελευτῶντι χειροτονεῖν ἐπιτρέπουσι , καὶ πάντας συγκαλεῖσθαι τῆς ἐπαρχίας τοὺς ἐπισκόπους κελεύουσι , καὶ αὖ πάλιν δίχα τριῶν ἐπισκόπων ἐπισκόπου χειροτονίαν ἀπαγορεύουσι γίγνεσθαι .
ἀλλ ὅμως τούτων οὐδὲν εἰδέναι θελήσαντες τὴν Εὐαγρίου μὲν κοινωνίαν ἠσπάζοντο , κατὰ Φλαβιανοῦ δὲ τὰς βασιλικὰς ἐκίνησαν ἀκοάς .
ἐνοχληθεὶς γὰρ πολλάκις ἤγαγέ τε αὐτὸν εἰς τὴν Κωνσταντινούπολιν καὶ καταλαβεῖν τὴν Ῥώμην ἐκέλευσεν ·
ὁ δὲ Φλαβιανὸς χειμῶνά τε εἶναι φήσας καὶ ὑποσχόμενος τοῦ ἀέρος ὑπολάμποντος τὸ προστεταγμένον πληρώσειν ἐπανῆκεν εἰς τὴν πατρίδα .
ἐπεὶ δὲ οἱ τῆς Ῥώμης ἐπίσκοποι  οὐ γὰρ μόνον ὁ θαυμάσιος Δάμασος ἀλλὰ καὶ ὁ μετ ἐκεῖνον Σιρίκιος καὶ Ἀναστάσιος ὁ Σιρικίου διάδοχος  σφοδρότερον τοῦ εὐσεβοῦς βασιλέως καθήψαντο , τοὺς μὲν οἰκείους αὐτὸν φήσαντες καταλύειν τυράννους , τοὺς δὲ κατὰ τῶν Χριστοῦ νόμων θρασυνομένους ἐπὶ τῆς τυραννίδος ἐᾶν , πάλιν αὐτὸν μεταπεμψάμενος ἀπαίρειν εἰς τὴν Ῥώμην ἠνάγκαζε 0 .
τότε Φλαβιανὸς ὁ σοφώτατος τῇ ἀξιεπαίνῳ παρρησίᾳ χρησάμενος ἔφη ·
εἰ μὲν τῆς πίστεως , ὦ βασιλεῦ , τῆς ἐμῆς ὡς οὐκ ὀρθῆς κατηγοροῦσί τινες ἢ τὸν βίον φασὶν ἱερωσύνης ἀνάξιον , καὶ αὐτοῖς χρήσομαι τοῖς κατηγόροις κριταῖς καὶ τὴν παρ ἐκείνων ἐκφερομένην ἀγαπήσω ψῆφον 0 ·
εἰ δὲ περὶ θρόνου καὶ προεδρίας ζυγομαχοῦσιν , οὔ τε δικάσομαι οὔ τε τοῖς λαβεῖν βουλομένοις ἀντιμαχέσομαι , ἀλλ ἐκστήσομαι καὶ τῆς προεδρίας ἀφέξομαι .
τοιγάρτοι δὸς ᾧ βούλει τὸν Ἀντιοχέων θρόνον , ὦ βασιλεῦ .
ταύτην αὐτοῦ καὶ τὴν ἀνδρείαν καὶ τὴν σοφίαν θαυμάσας ὁ βασιλεὺς τὴν ἐνεγκοῦσαν καταλαβεῖν καὶ τὴν ἐγχειρισθεῖσαν ποιμαίνειν ἐκκλησίαν ἐκέλευσε .
χρόνου δὲ συχνοῦ διελθόντος εἰς τὴν Ῥωμαίων ἀφικόμενος πόλιν ὁ βασιλεὺς τὰς αὐτὰς πάλιν ὑπὸ τῶν ἐπισκόπων κατηγορίας ὑπέμεινεν , ὡς τὴν Φλαβιανοῦ τυραννίδα μὴ καταλύων .
ὁ δὲ λέγειν αὐτοὺς ἐκέλευσε τῆς τυραννίδος τὸ εἶδος , αὐτὸς εἶναι Φλαβιανὸς λέγων καὶ ἐκείνου σύνδικος προβεβλῆσθαι .
ἐκείνων δὲ λεγόντων ὡς οὐ δύνανται δικάζεσθαι βασιλεῖ , παρῄνεσε λοιπὸν ὁμονοίᾳ τὰς ἐκκλησίας συνάψαι καὶ διαλῦσαι τὴν ἔριν καὶ τὴν ἀνόνητον σβέσαι φιλονεικίαν ·
παυλῖνός τε γὰρ ἐτελεύτησε πάλαι καὶ Εὐάγριος οὐκ ἐννόμως προβέβληται , καὶ τῆς Ἑῴας αἱ ἐκκλησίαι τῆς Φλαβιανοῦ προεδρίας ἀντέχονται .
πρὸς δὲ τῇ Ἑῴᾳ καὶ τὴν Ἀσιανὴν ἅπασαν καὶ τὴν Ποντικὴν καὶ μέντοι καὶ τὴν Θρᾳκικὴν κοινωνούσας ἔχει καὶ συνημμένας ·
καὶ τὸ Ἰλλυρικὸν δὲ ἅπαν ἐκεῖνον οἶδε τῶν κατὰ τὴν Ἀνατολὴν ἐπισκόπων ἡγούμενον .
ταύταις εἴξαντες ταῖς παραινέσεσιν οἱ τῆς Ἑσπέρας ἐπίσκοποι καταλύσειν ὑπέσχοντο τὴν δυσμένειαν καὶ τοὺς πεμφθησομένους δέξασθαι πρεσβευτάς .
τοῦτο μαθὼν ὁ θεῖος Φλαβιανὸς ἀπέστειλεν εἰς τὴν Ῥώμην καὶ τῶν ἀξιεπαίνων ἐπισκόπων τινὰς καὶ τῶν Ἀντιοχείας πρεσβυτέρων καὶ διακόνων ·
ἡγεῖτο δὲ πάντων Ἀκάκιος , ὁ Βεροίας μὲν τῆς ἐν Συρίᾳ πόλεως τὴν ἐκκλησίαν ποιμαίνειν λαχών , πανταχοῦ δὲ γῆς καὶ θαλάττης ᾀδόμενος .
οὗτος σὺν τοῖς ἄλλοις ἀφικόμενος εἰς τὴν Ῥώμην , τὴν μακρὰν καταλύσας δυσμένειαν δι ἑπτακαίδεκα ἐτῶν , ταῖς ἐκκλησίαις ἐπρυτάνευσε τὴν εἰρήνην .
τοῦτο δὲ γνόντες οἱ Αἰγύπτιοι τὴν ἀπέχθειαν σβέσαντες ἠσπάσαντο τὴν ὁμόνοιαν .
ἡγεῖτο δὲ τηνικαῦτα τῆς μὲν Ῥωμαίων ἐκκλησίας Ἰννοκέντιος , διαδεξάμενος Ἀναστάσιον , ἀνὴρ ἀγχινοίᾳ καὶ συνέσει κοσμούμενος ·
τῆς δὲ Ἀλεξανδρέων Θεόφιλος , οὗ καὶ πρόσθεν ἐμνήσθην 0 .
τὴν μὲν οὖν τῶν ἐκκλησιῶν εἰρήνην τοῦτον τὸν τρόπον ὁ πιστότατος ἐπρυτάνευσε βασιλεύς .
πρὸ δὲ τῆς γεγενημένης εἰρήνης , τήν τε Βαλεντινιανοῦ τελευτὴν καὶ τὴν Εὐγενίου τυραννίδα μαθὼν εἰς τὴν Εὐρώπην ἐστράτευσε .
κατ ἐκεῖνον δὲ τὸν χρόνον ἦν τις Ἰωάννης ἐν Αἰγύπτῳ τὴν ἀσκητικὴν ἀσπαζόμενος πολιτείαν .
οὗτος πνευματικῆς μεταλαχὼν χάριτος πολλὰ τοῖς πυνθανομένοις προὔλεγε τῶν ἐσομένων .
πρὸς τοῦτον ὁ φιλόχριστος ἀπέστειλεν βασιλεύς , εἰ πολεμητέον τοῖς τυράννοις μαθεῖν ἐφιέμενος .
καὶ ἐπὶ μὲν τοῦ προτέρου πολέμου τὴν ἀναιμωτὶ γενομένην προηγόρευσε νίκην , ἐπὶ δὲ τοῦ δευτέρου μετὰ πολὺν φόνον νικήσειν τὸν βασιλέα προείρηκε .
μετὰ τοιαύτης ἐλπίδος στρατεύσας ὁ βασιλεὺς πολλοὺς μὲν τῶν ἐναντίων παραταττόμενος κατηκόντισε , πολλοὺς δὲ τῶν ἐπικουρούντων αὐτῷ βαρβάρων ἀπέβαλε .
τῶν δὲ στρατηγῶν ὀλίγους εἶναι τοὺς συμπαραταττομένους φησάντων καὶ ἀνακωχήν τινα δοῦναι τῷ πολέμῳ συμβουλευσάντων , ὥστε τοῦ ἦρος ἀρχομένου στρατιὰν συναγεῖραι καὶ τῷ πλήθει περιγενέσθαι τῶν δυσμενῶν , οὐκ ἐδέξατο τὴν εἰσήγησιν ὁ πιστότατος βασιλεύς .
οὐ γὰρ ἔφη χρῆναι τοσαύτην μὲν ἀσθένειαν τοῦ σωτηρίου κατηγορῆσαι σταυροῦ , τοσαύτην δὲ προσμαρτυρῆσαι δύναμιν τῇ τοῦ Ἡρακλέους εἰκόνι ·
ταύτης μὲν γὰρ ὁ σταυρὸς ἡγεῖται τῆς στρατιᾶς ·
τῆς δὲ τῶν ἀντιπάλων ἐκείνη 0 .
τούτων οὕτω πιστῶς εἰρημένων καὶ τῆς ὑπολειφθείσης στρατιᾶς ὀλίγης τε οὔσης καὶ λίαν ἀθυμούσης , εὑρὼν οἰκίσκον εὐκτήριον ἐν τῇ τοῦ ὄρους ἀκρωνυχίᾳ ἐν ᾧ τὸ στρατόπεδον ἦν , πάννυχος διετέλεσε τὸν τῶν ὅλων δεσπότην ἀντιβολῶν .
περὶ δὲ ἀλεκτρυόνων ᾠδὰς ἐνίκησε μὲν ὁ ὕπνος τὴν γνώμην .
ἐπὶ δὲ τοῦ δαπέδου χοῦ κείμενος ὁρᾶν ἐδόκει δύο τινὰς λευχειμονοῦντας ἄνδρας ἐφ ἵππων ὀχουμένους λευκῶν , οἳ θαρρεῖν τε ἐκέλευον καὶ τὸ δέος ἐξελάσαι καὶ ὑπὸ τὴν ἕω καθοπλίσαι καὶ τάξαι τὴν στρατιὰν εἰς παράταξιν ·
ἐπίκουροι γὰρ ἔλεγον ἀπεστάλθαι καὶ πρόμαχοι .
καὶ ὁ μὲν Ἰωάννην ἑαυτὸν ἔλεγεν εἶναι τὸν εὐαγγελιστήν , ὁ δὲ Φίλιππον τὸν ἀπόστολον 0 .
ταύτην ἰδὼν τὴν ὄψιν ὁ βασιλεὺς οὐκ ἔληξε τῆς ἱκετείας , ἀλλὰ μετὰ πλείονος ταύτην προθυμίας προσέφερε .
τοῦτο καὶ στρατιώτης τις θεασάμενος δεδήλωκε τῷ λοχαγῷ , ἐκεῖνος δὲ τοῦτον πρὸς τὸν χιλίαρχον ἤγαγεν , ὁ δὲ χιλίαρχος ἀνήγαγεν τῷ στρατηγῷ , ὁ δὲ στρατηγὸς καινόν τι μηνύειν ὑπολαβὼν ἀπήγγειλε ταῦτα τῷ βασιλεῖ .
οὐκ ἐμοῦ ἕνεκα , ἔφη , ταῦτα οὗτος τεθέαται ·
ἐγὼ γὰρ τοῖς τὴν νίκην ὑπεσχημένοις πεπίστευκα .
ἀλλ ἵνα μή τις ὑπολάβῃ με ὡς τῆς παρατάξεως ὀριγνώμενον πλάσαι τὴν ὄψιν , καὶ τούτῳ ταῦτα μεμήνυκεν ὁ τῆς ἐμῆς βασιλείας ἐπίκουρος , ἵνα μάρτυς ἀξιόχρεως γένηται τῆς ἐμῆς διηγήσεως ·
πρώτῳ γὰρ ἐμοὶ ταύτην ὁ κοινὸς δεσπότης τὴν ὄψιν ὑπέδειξεν .
ἀποσκευασάμενοι δὴ οὖν τὸ δέος τοῖς προμάχοις καὶ πολεμάρχοις ἑπώμεθα , καὶ μηδεὶς τῷ πλήθει τῶν πολεμούντων σταθμάσθω τὴν νίκην , ἀλλὰ τῶν ἡγουμένων λογιζέσθω ἕκαστος τὴν δύναμιν .
ταῦτα καὶ τοῖς στρατιώταις εἰπὼν καὶ ταύτῃ ἅπαντας προθυμίας ἐμπλήσας ἐκ τῆς τοῦ ὄρους κατήγαγε κορυφῆς .
ὁ δὲ τύραννος , πόρρωθεν ἰδὼν τοὺς στρατιώτας πολεμησείοντας , καθώπλισε τὴν στρατιὰν καὶ εἰς παράταξιν ἔταξεν .
αὐτὸς δὲ ἐπί τινος γηλόφου μείνας θανατᾶν τε ἔφη τὸν βασιλέα καὶ τῆς παρούσης ἀπαλλαξείοντα βιοτῆς παρατάττεσθαι ·
καὶ τοῖς στρατηγοῖς ἐκέλευσε ζῶντά οἱ τοῦτον καὶ πεπεδημένον προσαγαγεῖν .
ἐπειδὴ δὲ αἱ φάλαγγες ἔστησαν , πολλαπλάσιον μὲν ἦν τῶν πολεμίων τὸ πλῆθος , εὐαρίθμητον δὲ κομιδῇ τὸ τῷ βασιλεῖ συντεταγμένον 0 .
ἀρξαμένων δὲ καὶ τούτων κ ἀκείνων ἀφιέναι τὰ βέλη , ἔδειξαν ἀληθεῖς τὰς ὑποσχέσεις οἱ πρόμαχοι .
πνεῦμα γὰρ βίαιον ἀντιπρόσωπον τῶν πολεμίων φερόμενον τοὺς μὲν ἐκείνων ὀϊστοὺς ἀπέστρεφε καὶ τὰ πελτὰ καὶ τὰ δόρατα καὶ πᾶν βέλος αὐτοῖς ἄχρηστον ἦν , καὶ οὔ τε ὁπλίτης οὔ τε τοξότης οὔ τε πελταστὴς πημαίνειν τὴν τοῦ βασιλέως ἠδύνατο στρατιάν .
καὶ μέντοι καὶ κόνις ὅτι μάλιστα πλείστη κατὰ τῶν προσώπων φερομένη μύειν τὰ βλέφαρα καὶ ταῖς κόραις ἐπαμύνειν πολεμουμέναις ἠνάγκαζεν .
οἱ δὲ τοῦ βασιλέως στρατιῶται , λώβην οὐδεμίαν ἐκ τῆς καταιγίδος ἐκείνης δεξάμενοι , θαρραλέως τοὺς πολεμίους κατέκτεινον .
οἱ δὲ ταῦτα ὁρῶντες καὶ τὴν θείαν ἐπιγνόντες ἐπικουρίαν , τὰ ὅπλα ῥίψαντες , φειδοῦς παρὰ τοῦ βασιλέως τυχεῖν ἠντιβόλουν .
ὁ δὲ καὶ εἶξε καὶ οἴκτου μετέδωκεν , ἀγαγεῖν δὲ αὐτοὺς τὸν τύραννον κατὰ τάχος ἐκέλευσεν .
οἱ δὲ θέοντες ἀνέβησαν εἰς τὸν λόφον οὗ καθήμενος ἐκεῖνος ἠγνόει τὰ δρώμενα .
ὁ δὲ πνευστιῶντας ἰδὼν καὶ τῷ ἄσθματι μηνύοντας τὴν σπουδήν , νίκης ἀγγέλους ὑπέλαβε , καὶ ἤρετο εἰ καὶ Θεοδόσιον πεπεδημένον ὡς προσετάχθησαν ἤγαγον .
οἱ δέ 0 ·
οὐκ ἐκεῖνον , ἔφησαν , σοὶ προσάγομεν , ἀλλὰ σὲ πρὸς ἐκεῖνον ἀπάγομεν ·
τοῦτο γὰρ ὁ τοῦ παντὸς προσέταξε πρύτανις .
ταῦτα λέγοντες ἐξανέστησάν τε ἐκ τοῦ δίφρου καὶ τὰ δεσμὰ ἐπιθέντες πεπεδημένον ἀπήγαγον καὶ προσήγαγον δορυάλωτον τὸν πρὸ βραχέως μεγαλαυχούμενον .
ὁ δὲ βασιλεὺς τῶν τε εἰς Βαλεντινιανὸν πλημμεληθέντων ἀνέμνησε καὶ τῆς παρανόμου τυραννίδος καὶ τῶν κατὰ τῆς ἐννόμου βασιλείας πολέμων ·
ἐκωμῴδησε δὲ καὶ τὴν Ἡρακλέους εἰκόνα καὶ τὸ μάταιον δι ἐκείνην γενόμενον θράσος .
καὶ τότε δικαίαν καὶ ἔννομον ἐξήνεγκε τῆς κατ αὐτοῦ τιμωρίας τὴν ψῆφον .
τοιοῦτος ἦν ἐκεῖνος καὶ ἐν εἰρήνῃ καὶ ἐν πολέμῳ , ἀεὶ μὲν τὴν θείαν ἐπικουρίαν αἰτῶν , ἀεὶ δὲ ταύτης μεταλαγχάνων .
μετὰ τήνδε τὴν νίκην ἀρρωστήσας τοῖς υἱέσι τὴν βασιλείαν διένειμε .
καὶ τῷ μὲν πρεσβυτέρῳ τὴν οἰκείαν ἔδωκεν ἡγεμονίαν , τῷ δὲ νεωτέρῳ τῆς Εὐρώπης τὰ σκῆπτρα 0 ·
τὴν εὐσέβειαν δὲ τελείαν καὶ τοῦτον ἔχειν κ ἀκεῖνον παρῄνεσε .
διὰ ταύτης γάρ , ἔφη , καὶ εἰρήνη φυλάττεται καὶ πόλεμος καταλύεται καὶ πολέμιοι τρέπονται καὶ ἀνίσταται τρόπαια καὶ νίκη βραβεύεται .
ἐκεῖνος μὲν οὖν ταῦτα τοῖς παισὶ παραινέσας ἐτελεύτησεν , ἀείμνηστον κλέος καταλιπών ·
οἱ δὲ τῆς βασιλείας διάδοχοι καὶ τῆς εὐσεβείας ἐγένοντο κληρονόμοι .
ὀνώριος μὲν γὰρ ὁ τῆς Εὐρώπης τὴν βασιλείαν δεξάμενος τὰς ἐν Ῥώμῃ πάλαι γιγνομένας μονομαχίας κατέλυσεν , ἀφορμὴν τοιάνδε λαβών .
τηλεμάχιός τις ἦν τὸν ἀσκητικὸν ἀσπαζόμενος βίον .
οὗτος ἀπὸ τῆς Ἑῴας ἀπάρας καὶ τούτου χάριν τὴν Ῥώμην καταλαβών , τῆς μυσαρᾶς ἐκείνης ἐπιτελουμένης θέας εἰσελήλυθε καὶ αὐτὸς εἰς τὸ στάδιον , καὶ καταβὰς παύειν ἐπειρᾶτο τοὺς κατ ἀλλήλων κεχρημένους τοῖς ὅπλοις .
τῆς δὲ μιαιφονίας οἱ θεαταὶ χαλεπήναντες καὶ τοῦ τοῖς αἵμασιν ἐκείνοις ἐπιτερπομένου δαίμονος εἰσδεξάμενοι τὴν βακχείαν , κατέλευσαν τῆς εἰρήνης τὸν πρύτανιν .
τοῦτο μαθὼν ὁ θαυμαστὸς βασιλεὺς τὸν μὲν τοῖς νικηφόροις συνηρίθμησε μάρτυσι , τὴν δὲ πονηρὰν ἐκείνην ἔπαυσε θεωρίαν .
ἐν δὲ Κωνσταντινουπόλει Νεκταρίου τελευτήσαντος ὃς τὴν ἐκκλησίαν ἐκείνην ἐποίμαινεν , Ἀρκάδιος ὁ ταύτην ἰθύνειν τὴν βασιλείαν λαχών , μαθὼν Ἰωάννην τὸν μέγαν τῆς οἰκουμένης φωστῆρα ἐν Ἀντιοχείᾳ τῷ τῶν πρεσβυτέρων ἐγκατειλέχθαι χορῷ , ἤγαγέ τε καὶ τοῖς συνειλεγμένοις ἐπισκόποις αὐτὸν τῇ θείᾳ προσαγαγεῖν παρηγγύησε χάριτι καὶ τῆς μεγίστης ἐκείνης πόλεως ἀποφῆναι ποιμένα .
ἱκανὸν δὲ τοῦτο καὶ μόνον δηλῶσαι τοῦ βασιλέως τὴν περὶ τὰ θεῖα σπουδήν 0 .
κατὰ τοῦτον τὸν χρόνον Ἀντιοχείας μὲν ὁ θεῖος ἡγεῖτο Φλαβιανός , Λαοδικείας δὲ Ἐλπίδιος , τοῦ μεγάλου Μελετίου γενόμενος σύσκηνος καὶ τὴν ἐκείνου πολιτείαν ἐκμαξάμενος μᾶλλον ἢ ὁ κηρὸς τῶν δακτυλίων τοὺς τύπους  οὗτος μὲν οὖν τὸν μέγαν Πελάγιον διεδέξατο , τὸν δὲ θεῖον Μάρκελλον Ἀγαπητὸς ὁ πανεύφημος , ὃν ἐν ταῖς ἀσκητικαῖς παλαίστραις διαπρέπειν ἔφην κατὰ τὸν τῆς αἱρετικῆς ζάλης καιρόν  , Σελευκείας δὲ τῆς πρὸς τῷ Ταύρῳ Μάξιμος , Ἰωάννου τοῦ πάνυ συμφοιτητής , καὶ Θεόδωρος τῆς Μοψουεστίας 0 1 2 .
ἄμφω δὲ καὶ διδασκάλω ἤστην λαμπρώ .
διέλαμπε δὲ συνέσει τε καὶ βίῳ ὁ θεῖος Ἀκάκιος , ἰθύνων τὴν Βέροιαν ·
λεόντιος δὲ τὸ Γαλατῶν ἐποίμαινεν ἔθνος , πολλοῖς εἴδεσιν ἀρετῆς λαμπρυνόμενος .
ὁ δὲ μέγας Ἰωάννης τοὺς τῆς ἐκκλησίας δεξάμενος οἴακας τάς τε παρά τινων γιγνομένας ἀδικίας σὺν παρρησίᾳ διήλεγχε , καὶ βασιλεῖ καὶ βασιλίδι παρῄνει τὰ πρόσφορα , καὶ τοὺς ἱερέας ἠξίου κατὰ τοὺς κειμένους πολιτεύεσθαι νόμους , τοὺς δὲ τούτους παραβαίνειν τολμῶντας ἐπιβαίνειν τῶν ἀνακτόρων ἐκώλυεν , οὐ χρῆναι λέγων τῆς μὲν τῶν ἱερέων ἀπολαύειν τιμῆς , τὴν δὲ τῶν ἀληθινῶν ἱερέων μὴ ζηλοῦν βιοτήν .
καὶ ταύτην ἐποιεῖτο τὴν προμήθειαν οὐ μόνον ἐκείνης τῆς πόλεως , ἀλλὰ καὶ τῆς Θρᾴκης ἁπάσης  εἰς ἓξ δὲ αὕτη ἡγεμονίας διῄρηται  καὶ τῆς Ἀσίας ὅλης  ὑπὸ ἕνδεκα δὲ καὶ αὕτη ἀρχόντων ἰθύνεται  .
καὶ μέντοι καὶ τὴν Ποντικὴν τούτοις κατεκόσμει τοῖς νόμοις ·
ἰσαρίθμους δὲ καὶ αὕτη ἔχει τῇ Ἀσίᾳ τοὺς ἡγουμένους .